Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Kui Jumala Sõna pole veel su sees, siis ammuta seda!
Tungi Jumala Sõnasse iga hinnaga ja ära lase sel minna!
Ammuta selles pidevalt.
On võimatu olla nii, et ei loe Jumala Sõna.
See on midagi üleloomulikku. Loe seda ja see kasvab su vaimus.
Leiad ekraanil olevalt aadressilt piibliõppe, mis äratab su ellu.
Erinevad allikad, abimaterjalid ja julgustav sõna Joyce'lt.
Ammuta Jumala Sõnast nii palju kui saad,
kasutades seda igapäevast piibliõpet.
Täpsem info ekraanil olevalt aadressilt
Kui paljud on väsinud sellest tundest, otsekui sa võitleks pidevalt millegagi?
Ainus viis, kuidas sellest lahti saada,
on õppida laskma Jumalal võidelda su võitlusi.
Jumalal on oma lahinguplaan,
nii et igakord, kui lahingusse sattume,
peame teadma, kuidas võidelda nii nagu Jumal tahab, et me võitleksime.
Ütlesin varem, et meil on oma relvad, kuid need pole lihalikud relvad;
midagi, mida näha või tunda või poest osta.
Kui nad aga pole lihalikud relvad, siis nad peavad olema vaimsed relvad
Kuulutades teile täna Jumala Sõna, olen ma lahingus hingevaenlasega.
Kuulutades Jumala Sõna
aitan ma teil pidada te lahinguid oma elus,
pidades samas lahingut ka omaenda elus.
Seda kõike tänu sellele,
et ma kuulutan sõnu, mis on täis elu ja väge.
Jumala Sõna pole vaid ükskõik, milline sõna,
vaid see on sõna, mis muudab elusid.
Inimesed ei kogune ühte kohta,
liikudes ühest kohast teise ja ööbides hotellis -
kõik see, mida olete teinud,
et kuulda kedagi lava pealt tundide viisi rääkimas,
kui see poleks miski, mis avaldaks muutvat mõju te elule.
Mulle meeldib see, et panete tähele ja olete keskendunud.
Sest Jumala Sõna tabab me meeli, liigub edasi me südameisse
ja muudab nii mõndagi me elus.
Nii et, meil on vaimsed relvad.
Rahu on relv.
Rahulikuks jäämine ajal, kui Saatan niidab sind täiega,
on relv.
Õigsus on relv.
Teadmine, kes oled Kristuses, on ühtpidi sõjavarustuse osa,
millega võidelda Saatana vastu.
Päästekiivri kandmine -
st mõtlemine selliselt nagu üks Jumala laps peaks mõtlema.
Piibel räägib ka kaheteralise mõõga kasutamisest,
milleks on Piibel.
Piibel ei räägi selle mõõga kandmisest oma puusal,
vaid selle välja võtmisest ja kasutamisest.
Räägimegi täna Jumala Sõna kasutamisest
hingevaenlase vastu
ja selle kuulutamises peituvast väest.
Tahame teha kindlaks, kus omadega oma lahingus oleme
ja mida Jumal meie heaks teha saab,
kui võitleme nii nagu Tema tahab, et me võitleks.
2 Ajaraamatu 20:17
"Seejuures ei ole teil vaja sõdida.
Astuge ette, seiske ja vaadake,
kuidas Issand teid päästab, Juuda ja Jeruusalemm!
Ärge kartke ja ärge tundke hirmu!
Minge homme nende vastu ja Issand on teiega!”
Kas pole mitte hea uudis? Sa ei pea võitlema selles lahingus.
Võta oma koht, seisa ja vaata, kuidas Issand sind päästab.
Ma arvasin aastaid,
et oma koha võtmine tähendab paigal püsimist.
Kui sa aga loed kogu seda 2 Ajaraamatu 20 ptk'i kontekstis,
siis see pole päris see, millest seal räägitakse.
Nii et vaatame al. 1-salmist ja õpime midagi olulist kogu peatükist.
"Aga pärast seda tulid moabid ja ammonlased,
ja nendega koos oli meunlasi, Joosafati vastu sõdima."
Oled sa märganud, et Piiblis on palju igasugu "lasi".
Olen avastanud, et me endi eludes on ka me enda "lased".
Võib-olla halvad "ülemuslased", "naaberlased", "seljavalulased",
"rahapuuduslased".
Meil kõigil on need oma "lased", kes meid muudkui jahivad.
Asjad, mis püüavad meid ärritada.
"Siis tuldi ja teatati Joosafatile:
Sinu vastu tuleb suur jõuk teiselt poolt merd Aramist.
Vaata, nad on Haseson-Taamaris, see on Een-Gedis!”
Siis Joosafat hakkas kartma."
Pane hoolega tähele!
Meie loomupärane reaktsioon
ükskõik, millisele halvale uudisele või hädale, on hirmutunne.
See, mida sellisel hetkel teeme, on väga oluline.
Sõna "hirm" tähendab tegelikult jalga laskmist või ära jooksmist.
Inimesed ei taha sageli oma probleemidega tegeleda,
mistõttu nad leiavad mooduseid, kuidas neid vältida.
Osa inimesi joob liiga palju.
Teised lähevad ja kulutavad raha, mida neil tegelikult pole.
Osa lähevad ja lihtsalt magavad koguaeg.
Teised hakkavad uimasteid tarbima.
Inimestel on kõikvõimalikke viise, kuidas oma probleeme eirata.
Mu ema eiras me kodus olevaid probleeme
ja see viis temalt mõistuse.
Ta suri möödunud aastal 87-aastaselt.
Ta oli imearmas naine, kel tegelikult polnud normaalset elu.
Tal tegelikult puudus tõeline elu
ja see on kohutav näha kedagi hävitamas oma elu,
kuna ta ei julge millegagi oma elus silmitsi seista.
Ma vihkasin seda, sest ma nägin, mida see temaga tegi,
aga mida see ka peaaegu minuga ja veelgi enam mu vennaga tegi.
Ka seda, mida see mu isaga tegi,
sest kui ema oleks julenud tõe päevavalgele tuua,
oleks ehk isa otsinud isegi abi.
Me ei aita end kuidagi,
kui väldime oma probleeme ja põgeneme nende eest.
Jumal pole andnud meile ühtki sõjavarustust selja katteks,
kuna Ta ei oota meilt, et põgeneksime.
Iga sõjavarustuse osa, mis sul on,
on antud selleks, et seista silmitsi ja vastu vaenlasele.
Mulle meeldib, mida Piibel ütleb karjase Taaveti kohta,
kellest sai muide kuningas.
Piiblis on öeldud, et kui ta pidi Koljatiga sõdima,
siis ta lausa jooksis rindejoonele.
Nii et, ta mitte ei põgenenud Koljati eest,
vaid ta jooksis Koljati poole.
Ma arvan, et me mõtleme end vahel oma probleemide tõttu surnuks.
Me mõtleme neist nii palju, et oleme lõpuks kabuhirmus.
Kuid sageli tuleks hoopis mitte mõelda
ja usaldada hoopis Jumalat.
Ma ei pea siinkohal silmas mingite rumalate asjade tegemist,
aga kui sa tead, mida Jumal tahab, et sa teeksid,
siis otsusta, et sa ei karda seda ja sa võtad ühe ususammu
teadmises, et Jumal on sinuga ja näitab sulle rindejoonel, mida teha.
Aamen?
Ma tean, et osad teistki maadlete asjadega,
millega tuleks tegelikult otse ja omadega tegeleda.
Võib-olla su täiskasvanud lapsed, kes sind ära kasutavad?
Ma isegi ei tea, miks ma nüüd seda ütlesin,
aga palun - siit see tuli.
Aamen?
Peame seisma asjade eest, mille eest Jumal tahab, et seisaksime.
Jumal pole andnud meile hirmuvaimu,
vaid armastuse, väe ja selge mõistuse vaimu.
Nii et, peame tegelema oma hirmuga
ja mitte laskma sel võtta võimust me üle.
Nii et, niipea, kui Joosafat kuulis halbu uudiseid,
lõi ta kartma.
"Siis tuldi ja teatati Joosafatile: Sinu vastu tuleb suur jõuk...
Siis Joosafat hakkas kartma..."
Kuid mulle meeldib, mis järgmiseks tuleb:
"...ja pööras oma palge Issandat otsima;
ta kuulutas välja paastu kogu Juudas."
Armas aeg!
Kui palju erinev oleks me elu
ja kui palju atraktiivsem kogu kogudus oleks kadunud hingedele,
kui me iga oma probleemi ja himu korral
võtaks koheselt aega, et otsida Jumalat.
Kuulete te mind üldse?
Ära haara mitte telefoni järgi, vaid mine Jumala trooni ette.
Me ei pea helistama kellelegi teisele,
kes sageli isegi ei tea, mida oma eluga peale hakata.
Püüdkem pigem teada saada, milline on Jumala lahinguplaan
ja lahingustrateegia iga lahingu jaoks, mis meil on.
Me peame kuulma otse Jumalalt.
Üks sõna Jumalalt on rohkem väärt, kui 10 000 sõna inimeste poolt.
"Kuulda Jumalalt? On see võimalik?"
Absoluutselt!
Sa võid kuulda Jumalalt ja olla juhitud Püha Vaimu poolt.
Sa ei pruugi kuulda mingeid sõnu.
Ma ei ütle, et kuuleksin koguaeg mingeid hääli.
Kui sa aga otsid Jumalat, siis sa tead instinktiivselt, mida teha.
Jumala Vaim ise juhib sind.
Ja isegi, kui sa ei tea kõike kohe alguses,
siis kui hakkad liikuma ja tegutsema, tuleb ka selgus, mida teha.
Ainus viis, kuidas teha seda, mida ma teen,
on see, et olen õppinud laskma Jumalal juhtida.
Mul on alati sõnum varuks, kui lavale astun,
kuid kui aus olla, siis jutlustan vahel tagurpidi.
Ma ütlen asju, mida mu jutluses pole ja samas ei ütle seda, mis seal on.
Kuid me elud on vahel nii ära organiseeritud,
et seal pole enam isegi ruumi Jumala jaoks.
Nii et, peame õppima, kuidas kuulda Jumalat,
sest vaid üks sõna Jumalalt võib muuta su elu igaveseks.
Üks sõna Jumalalt
võib anda sulle julguse seista silmitsi ükskõik, millega.
Mul oli 25 aastat tagasi rinnavähk.
Kasvaja ise oli väike, kuid tegu oli kiiresti leviva vähiga.
Tol ajal tehti radikaalsemaid operatsioone kui täna,
nii et ma pidin ka minema koheselt ühele neist.
Mulle öeldi, et mängin oma eluga vene ruletti,
kui seda koheselt välja ei saa.
Tegu oli östrogeensõltuva kasvajaga.
Inimlikult võttes on vähk väga hirmutav sõna.
Mäletan, kuidas olin tohutult hirmunud.
Hirm lihtsalt täiega vallutas mu.
Kuulutasin küll Jumala Sõna enda üle ja usaldasin Jumalat,
mispeale sain veidi tugevamaks,
kuid järgmine hetk olin jälle hirmu all.
Kuniks kord ühel varahommikul k 3 kogesin nii selgelt oma vaimus:
"Ma kannan hoolt su eest."
"Sa võid usaldada mind, sest ma kannan hoolt su eest."
Teate, mis?
Teised 500 inimest olid mulle seda sama öelnud.
Ma ise olin seda endale öelnud.
Peame rääkima ka iseendaga, kui rasked ajad meid tabavad.
See on hea leida julgustust teistelt,
kuid kui Jumal mulle seda ütles, siis mu usk tõusis täiega,
sest usk tuleb kuuldust ja kuuldu Jumala sõnast.
Kui kuuled Jumalat, siis ka su usk tõuseb.
Mul on hea meel, et oled täna mind kuulamas,
kuid mu lootus on, et kuuleksid pigem Jumalat minu läbi.
Loodan, et miski, mida täna ütlen,
paneb sind koju jõudes otsima Jumalat,
sest üks sõna Jumalalt on enam väärt kui inimeste 10 000 sõna.
Samas aga ei kuule me Jumalalt midagi,
kui me ei võta aega Tema otsimiseks.
Ma tean, et siin on inimesi,
kes oma suhtes Jumalaga on erinevate kohtade peal.
Osad teist teavad täpselt,
mida ma Jumala otsimise all silmas pean
ja osad kuulavad hämmeldunult suud ammuli...
"Olen sind varem telekast näinud
ja mõtlesin, et tulen vaatan, kuidas sa ka päris elus välja näed."
Sul pole väga aimu, mida see tähendab otsida Jumalat.
Lihtsalt mine kuhugi vaiksesse paika ja pane uks enda järel kinni.
Kui sa tõesti ei tea, kuidas Jumalat leida,
siis Ta tuleb ja kohtub sinuga seal, kus sa oled,
et sa ei peaks minema sinna, kus Tema on.
Pean seda veelkorra ütlema.
Kui sa tõesti ei tea, kuidas Jumalat leida,
siis see hea uudis on see,
siis Ta tuleb ja kohtub sinuga seal, kus sa oled.
Pead vaid kuhugi maanduma ja ütlema: "Jumal, ma vajan Sind!
Olen hädas, kuid ei taha tegutseda hirmu põhiselt.
Ma ei taha tegutseda vaid tunnete põhiselt.
Ma ei tea, mida teha, mistõttu palun räägi minuga
ja juhi ning suuna mind."
Ja kui sa ei kuulegi koheselt midagi, ära siis kohe närvi mine.
Kui see aeg saabki läbi, ütle:
"Jumal, ma küll ei kuulnud veel midagi,
kuid ma usun, et saad juhatama ja juhtima mind,
kui ma liikuma hakkan."
Olen alati öelnud, et pargitud autot pole võimalik juhtida.
Selleks, et kogeda Jumala juhtimist,
peavad osad teist end "parklast" välja ajama.
Jumalalt otse kuulmine.
2 Ajaraamatu 20:4
"Ja Juuda kogunes Issandalt abi otsima,
ka kõigist Juuda linnadest tuldi Issandat otsima,
igatsedes Teda kogu oma südamest."
Mulle nii meeldib see!
Sel seltskonnal oli tõsi taga.
Kui paljud on minuga nõus, et sel samal hetkel, kui koged hirmu -
et kui me vaid võtaks 15-30 minutit...
Aja, mis kuluks ühe telesaate vaatamisele.
Kui me vaid võtaks selle aja ja ütleks: "Jumal, ma vajan kuulda Su käest.
Ma vajan Sinu juhatust."
Mis sa arvad, kuidas see muudaks su elu?
Kas see poleks mitte fenomenaalne?
See oleks lihtsalt hämmastav.
"Ja Joosafat seisis Juuda ja Jeruusalemma koguduses
Issanda kojas uue õue ees ning ütles..."
Mulle nii meeldivad need salmid! Me loeme nüüd kuni 9. salmini välja.
Joosafat hakkab siin Jumalaga rääkima,
kuid tal kulub selleks neli salmi, et rääkida Jumalale oma probleemist.
Ta räägib esimese nelja salmi jooksul Jumalale,
kui suur ja võrratu Jumal on.
On siin alles üks sõnum peidus!
Ja Joosafat ütles: Issand, meie vanemate Jumal,
kas pole mitte sina Jumal taevas ja kõigi paganate kuningriikide valitseja?
Sinu käes on ju jõud ja vägi, ja ükski ei suuda sulle vastu panna.
Eks ole sina, meie Jumal,
ära ajanud selle maa elanikud oma Iisraeli rahva eest
ja andnud maa igaveseks ajaks oma sõbra Aabrahami soole?
Nemad on seal elanud
ja on seal ehitanud sinule, su nimele pühamu, öeldes:
Kui meid tabab õnnetus, mõõk, kohus, katk või nälg,
siis me astume selle koja ette ja sinu ette,
sest selles kojas on sinu nimi.
Ja me hüüame sinu poole oma kitsikuses,
et sa meid kuuleksid ja aitaksid."
Ta ütles, et kui meil tekkiks probleem, siis see on see, mida me teeks.
Ta pole veel Jumalale öelnudki, et tal on probleem.
"Me hüüaks Su poole teades, et Sa vastaks meile,
sest Sa oled kõikväeline ja võimas ja Sinu jaoks pole miski võimatu!"
Siin on juba nagu pisut psühholoogiat mängus.
"Oo, ma algul moosin Jumalat
ja siis annan teada, mida ma Temast tegelikult tahan."
Jumal muidugi juba teab, mis on tulemas, aga...
Samas mulle meeldib,
et Joosafat ei hakanud kohe midagi paluma.
"Ja nüüd, vaata, Ammoni, Moabi ja Seiri mäestiku pojad,
kelle maast sa ei lubanud Iisraeli läbi minna,
kui nad Egiptusemaalt tulid,
vaid pidid neist mööda minema ega saanud neid hävitada..."
Ta ütleb: "Kui nad läksid Iisraeli, oleks iisraellased võinud nad hävitada
aga Sa ei lasknud neil seda teha"
"...vaata, need maksavad nüüd meile kätte,
tulles meid välja ajama sinu omandist, mille sa meile oled andnud pärida.
Meie Jumal, kas sa ei tahaks nende üle kohut mõista?
Sest meil pole jõudu selle suure jõugu ees,
kes tuleb meile kallale,
ja me ise ei tea, mida peaksime tegema,
vaid meie silmad vaatavad sinu poole!”
See 12. salm on nii oluline!
Ta ütleb siin: "Sa oled suur ja võimas ja pole midagi, mida Sina ei suudaks.
Kui mul oleks probleem, siis ma jookseks sellega Sinu juurde
ja Sa ajaks selle asja kindlasti korda.
Kui Sa oleks kohe algul lasknud meil hävitada need vaenlased,
kes praegu meie vastu tõusevad,
ei saaks nad meid enam häirida.
Kuid tänu Sulle kuuletumisele on nende rünnak nüüd meile tasuks."
Ehk teisisõnu Joosafat ütleb:
"Jumal, see me praegune probleem
on umbes-enam-vähem-täpselt nüüd Sinu asi lahendada."
Kui Jumal avas mu silmad selle salmi suhtes, mõtlesin: "Lahe!"
Oletame, et üks mu lastest tahaks laenata mu autot kogu nädalaks
ja tuleks ning ütleks lihtsalt: "Kas ma saaks su auto nädalaks?"
Või mis veelgi hullem - lihtsalt võtaks mu autovõtmed ja auto.
See poleks just kõige toredam!
Ka see mitte, kui ta ütleks: "Ma vajaks su autot nädalaks."
Ma võin selle isegi anda talle, kuid mitte kõige parema meelega.
Teisalt aga, kui ta tuleks ja ütleks: "Oo ema! Sa oled parim!
Tean, et mil iganes mul on probleem, võin tulla koheselt su juurde
ja sa ei pööraks mulle iialgi selga,
sest sa oled kõige vingem, parem, heldem ja imelisem ema
kogu maailmas
ja ma armastan sind kogu oma südamest.
Tule kallistame, emps!"
Mul on muide 34-aastane poeg,
kes oskab vägagi hästi selliseid nuppe vajutada.
Ta on mu pesamuna, kes on 1.95 m pikk
ja üsna musklis sell.
Nii et, ta haarab mu sülle ja kannab mind mööda maja ringi.
"Oo ema, sa oled maailma parim ema!"
Ja kui ta siis peale seda ütleb: "Muideks, mu auto on rivist väljas,
mistõttu kas võin laenata nädalaks sinu oma?",
pole see mingi probleem.
Võid võtta auto ja ma ostan sulle veel kütust ka,
andes samas veel raha väljas söömiseks ka.
Vahel me lihtsalt pole nii nutikad.
Küsimus on ülistuses ja tänus; sellest, et seame Jumala esikohale.
Nii nagu Meie Isa palvegi ütleb:
"Meie Isa, kes sa oled taevas! Pühitsetud olgu sinu nimi!"
Me ülistame Teda, enne kui esitame ühegi oma palve
stiilis: "Meie igapäevast leiba anna meile tänapäev!"
Me ei marsi lihtsalt Ta ette, öeldes: "Anna meile me igapäevast leiba!",
vaid me ütleme:
"Meie Isa, kes Sa oled taevas - suurim kõigist!"
Jumal, Sa oled püha.
Sa oled kõige imelisem üldse!
Sa oled parim!
Sa oled suurim!
Anna meile me igapäevast leiba.
Päästa meid me vaenlaste ja kõige kurja käest.
Ja siis Jumal ütleb, et Ta annab meile lahinguplaani.
"Meie Jumal, kas sa ei tahaks nende üle kohut mõista?
Sest meil pole jõudu selle suure jõugu ees,
kes tuleb meile kallale,
ja me ise ei tea, mida peaksime tegema,
vaid meie silmad vaatavad sinu poole!”
Sa ei saa Jumalalt abi enne,
kuniks sa ei tunnista, et sa ei saa ise hakkama.
Üks põhjusi, miks ennast ära kurname,
on selles, et püüame kõike iseenda jõus
ega küsi abi.
See on nagu 1-aastasega, kes ei oska veel ise kingapaelu siduda
aga kes sädistab ikka: "Mina ise! Mina ise!"
Nad panevad riided tagurpidi selga, püksid pahupidi jalas;
nende kingad on omavahel umbsõlme seotud,
aga näed - ikka ise!
Tuginedes Piibli õpetusele leiavad vaid alandlikud abi.
Inimestel on vahel raske tõdeda, et nad ei saa ise hakkama.
"Jumal, minu jaoks on seda liiga palju, aga Sinu jaoks kohe kindlasti mitte!
Ma ei tea, mida teha!"
Ma ei mõista, miks see küll nii raske me jaoks on
öelda: "Ma ei tea."
"Mul pole aimugi,
kuid ma tunnen Teda, kellel on, mistõttu lähen Tema juurde
ja Ta näitab mulle, mida teha."
Tea, et Jumala lapsena pole sul kunagi vastustest puudu!
Sa ei pruugi ehk kohe praegu kõike teada,
kuid kui Jumal on valmis ja aeg on küps,
siis Jumal ka juhib ja juhatab sind, näidates sulle, mida teha.
Muide, pooltel kordadest Ta juhib meid nii,
et me isegi ei tea, et Ta meid juhib.
"Meie Jumal, kas sa ei tahaks nende üle kohut mõista?
Sest meil pole jõudu selle suure jõugu ees,
kes tuleb meile kallale,
ja me ise ei tea, mida peaksime tegema,
vaid meie silmad vaatavad sinu poole!”
Vaid meie silmad vaatavad sinu poole.
"Ja kogu Juuda seisis Issanda ees,
isegi nende väetid, nende naised ja lapsed."
Ja ma olen ise lisanud siia: "...ja nad ootasid."
See on see koht, kus me sageli kaotame.
Me läheme ja esitame Jumalale oma palve,
kuid kui siis kohe midagi ei juhtu,
laseme käiku varuplaani, kus püüame ise tegutseda.
Meil on varuplaan juhuks, kui Jumal ei peaks hakkama saama.
Kuid too rahvas ootas, sest nad ei saanud ise hakkama.
Muide, Jumal vahel ootabki, et näha, kas ka sina oled valmis ootama,
või asud sa hoopis ise tegutsema ehk nö "liha tegusid" tegema?
"Oo Jumal, ma usun, et päästad mu mehe!"
"Aga juhuks, kui Sa abi vajad, ostan mõned Joyce'i raamatud,
kus joonin mõned kohad alla ja jätan siis kodus nähtavale kohale.
Võin ka mängida Joyce'i CD'sid või panna ta saate mängima,
kui mu mees parasjagu kodus on."
Tead, kui Jumal isegi juhiks sind midagi sellist tegema,
peaksid seda juhuseks nagunii.
Lihateod tähendavad meie endi geniaalseid ideid
tegemaks midagi, mida ainuüksi Jumal suudab
ja mis on midagi, mis lihtsalt ei toimi.
Ühtlasi aga kurnavad need meid ära.
Kui ma püüdsin kord kangesti Dave'i muuta...
Oh armas aeg!
Ja täna, peale 50 aastat, on ta endiselt selline.
Mulle ei meeldinud see,
et talle kõikvõimalikud spordiasjad meeldisid,
sest ma ei hoolinud spordist üldse.
Muide, ta huvi spordisaadete vastu on kasvanud veelgi.
Ta ei teadnud tennisest enne midagi, kuid nüüd ta muud ei vaatagi.
Kõik muu muidugi ka.
Ta käib vaatamas nii jalgpalli kui pesapalli.
Mina aga püüdsin nii kangesti teda muuta.
Kuid tead, mis?
Sina ei suuda inimesi muuta. Ainult Jumal saab seda teha.
Seega, kui maadled täna kellegagi,
keda sa ei suuda taluda, kui ta ei muutu,
siis tea, et see ei muutu.
Sest kui Jumal on sind temaga kokku pannud,
siis ta annab sulle ka armu olla koos temaga
ja olla rõõmus isegi siis, kui ta ei peaks kunagi muutuma.
Paneb pead raputama, mis?
Ärge mind nüüd kividega loopima hakake!
Ma ei räägi siin sellest,
kus keegi sind peksab, kuritarvitab või muud sarnast teeb.
Kuid on naisi, kes lahutavad seetõttu, et nende meestele meeldib sport.
Inimesed lahutavad, kuna väidavad, et nad ei sobi enam.
Kuid kes üldse sobib?
Mina ja Dave oleme nii erinevad kui veel üldse olla annab.
Mina räägin palju, tema mitte just väga.
Mina lähen kõige peale närvi, samas kui tema on vana rahu ise.
Ta ütles alati: "Sa jooksed Jumalast ette"
ja ma põrutasin vastu: "Ning sina oled Temast 5 km maas."
Ma tahan otsustada välgu kiirusel,
samas kui Dave ütleb: "No vaatame veel."
"Vaatame ja mõtleme veel."
Mina aga ei taha midagi mõelda, kui on vaja otsustada!
Lihalikud teod ei toimi.
Kes ma üldse arvan, et ma olen, et suudaksin muuta kedagi?
Lisaks sellele vajan ma ise kõige rohkem muutmist.
Nii et, ma ei peaks pingutama püüdes muuta kedagi teist,
vaid laskma Jumalal muuta mind ennast
ja tegema kõigi teistega, mida iganes Ta tahab teha.
Sel juhul jagub sul tegevust kuhjaga.
Loodan ja palun, et mu tänane õpetus inspireerib sind
minema kõigi oma raskustega alati esmalt Jumala juurde,
lastes Tal võidelda su võitlusi.
Pakume sulle täna raamatut "Lase Jumalal võidelda su võitlusi",
millega käib kaasas ka 4 CD jagu materjali.
Usun, et naudid seda täiega.
Ära ole pidevalt õnnetu,
püüdes võidelda lahinguid, mis pole sinu võidelda.
Vii see Jumala ette
ja lase Tal näidata, mida Ta võib su eluga teha.
Sest sa võid tunda elust rõõmu ajal, mil Ta võitleb su võitlusi.
Ole õnnistatud!
Tunned sa, et pead koguaeg mõne probleemiga maadlema
või pidama lahinguid, mille võitmiseks sul pole jõudu?
Millega iganes sa ka elus silmitsi ei seisaks -
sa võid loota Jumala peale, et Ta lahendab iga olukorra.
Joyce õpetab sind toetuma Jumalale ja ületama kõik takistused.
Seda kõike raamatus ja 4 CD'l "Lase Jumalal võidelda su võitlusi"
Tellimisinfo on nähtav ekraanil.
Ole julge ja tea, et ükski olukord pole lahendamatu!
Lastes Jumalal võidelda su võitlusi, võid kogeda elus rõõmu ja rahu.
Jõulud on andmise aeg.
Aeg, mil suunata pilk oma vajadustelt teiste vajadustele.
Oleme teinud selle väga lihtsaks su jaoks.
Saad annetada läbi meie "Lootuse käe" kingikataloogi
nelja konkreetsesse valdkonda,
muutes kellegi elu sellel pühade ajal.
Võid aidata täita kõige elementaarsemaid vajadusi
puhta vee ja toiduabi näol.
Päästa inimkaubanduse küüsi jäänud naisi ja lapsi.
Annetades medabi jaoks neile, kel muidu pole selleks võimalust.
Või tehes üldannetuse "Lootuse käele" ja teistele teenistustele,
kes tegelevad suurte vajadustega.
Nii et jaga nende pühade ajal lootust!
Vaata, kuidas mõjutad ümbruskondi
teisel pool maakera!
Tutvu "Lootuse käe" tegevusega Joyce'i koduleheküljel
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele